Den Vest-Sjællandske Avis, 1818-05-05
Det var især i Januar at Vinden misbrugte sin Magt; og blandt de mange vilde Uveirs Dage i denne Maaned var det fornemmelig den 16de som er bleven saa mærkværdig ved de vidtudstrakte Ødelæggelser, som en orcanagtig Storm af Nordvest, anrettede (den er allerede bleven omtalt i No. 40 af dette Blad.) Ogsaa fra de danske Provindser indløbe mange sørgelige Beskrivelser over dens Virkninger, saaledes læstes i Mariboe Avis under 27de Januar: Den for 8te Dage siden hidtil ligesaa uhørte som rædsomme Storm, der i 5 a 6 Dage rasede, ledsaget af Hagel og Snebygger samt vedholdende Regn, og om Nætterne af enkelte Lynglimt og fjærn Torden, har i heele Stiftet paa adskillige Steder anrettet megen Skade. Efter Skrivelse fra Nakskov er Rise Mølle i Sundbye Sogn, samt adskillige Huse nedblæste, og flere Træer oprykkede med Rode. Her i Mariboe blæste Taget af et Huus, og mange Andre tog meer eller mindre Skade. J Landsbyerne her ved Mariboe sees flere Huse aldeles nedblæste, og paa Corselitze i Falster skal en Udbygning være aldeles nedstyrtet, hvorved et Menneske og omtrent 60 Qvæghøve der bleve dræbte, samt flere Personer saarede. Nogle Almues-Folk troede at Dommedag nærmede sig og at Verden skulde forgaae. – Ogsaa læstes i en Skrivelse fra det Holsteenske af 20de Februar følgende: Stormene den 16de og 17de f. M. have overalt anrettet Beskadigelse og Ødelæggelse, og især i nogle Egne foraarsaget, at Vandet kom til at staae meget høit. J Rendsborg stod det saa høit, som det i Mandsminde har staaet. Gaden ved Skibsbroen stod ganske under Vand, og Beboerne af Husenes underste Etage maatte tye til den øverste. En stor Deel af Landskabet Stapel holm skal ved Treenflodens Træden over sine Bredder være blevet saa oversvømmet, at man kun i Baade kunde komme frem af Landeveiene. Sligt er noget ganske uhørt i Marsken; Digerne selv skulle være blevne betydeligen beskadigede. See vi hen til denne Orcans Beskaffenhed i andre Lande, saa ville man finde at dens Styrke og ødelæggende Virkninger tage til ligesom den gik videre, hvilket ofte er Tilfældet. Allerede i Hamborg havde den gjort megen Skade; Elben var steget saa stærkt at den satte de lavt liggende Egne af Staden under Vand, saa at man kunde seile paa Gaderne; Tage og Træer bleve haardt medtagne. Natten mellem den 15de og 16de var Uveiret der stærkest. J Berlin giorde den ogsaa stor Skade, men som den vandrede videre frem, i Preussen stege dens ødelæggende Virkninger til det uhyre, i Kønigsberg borttog den en stor Deel af Tagene paa Byens Kirker, styrtede Gavler ind, kastede paa Landet Stalde og Lader omkuld, den var der især værst den 17de, i det Fischauiske Amt styrtede allene 600 Bygninger sammen; i Skovene omkring Kønigsberg blev Halvdelen af de gamle Træer brækkede. Beskrivelserne fra Staden Pillau vare endnu skrækkeligere; Uveiret lignede et Jordskielv; Vinduer og Dørre sprang op, Havet satte ind paa Staden, og Jisstykkerne dreve ind paa Torvet; Orcanen vidskede Vandet over hele Byen, saa at Luften saa ud som en Røg Dæmninger med Stranden bleve giennembrukne og Ødelæggelserne som bleve frembragte vare utallige. Længere hen mod Polen bleve Orkanens Virkninger om mueligt endnu meere frygtelige; man skrev saaledes fra Danzig at hele Skoven ved Sulnin blæste næsten omkuld, at Kirketaarnene vaklede frem og tilbage, og at det var et frygteligt skiønt Syn at see Horizonten bedækket med brandgule Skyer, som snart samlede sig og snart adskiltes. – Efter officielle Jndberetninger fra den Til sitter Kreds i Kongeriget Preussen vare 173 Huse, 508 Lader, 267 Stalde og 34 Møller omstyrtede, over 600 Kreaturer dræbte, o. s. v. Den Skade, som var anrettet i de Kongelige Forster var umaadelig, og i den Schneckske Forst blev den allene vurderet til over 300000 Rdl. Fra Warschau, skrev man, at Orcanen den 17de havde foraarsaget de største Ødelæggelser paa Huse og Skove; alt blev kastet op i Luften, Straae, Høe og afbrudte Stykker af Bygninger, som blev ført 2 til 3 Mile bort. (Fortsættes.)